projecte-aina/catalan_government_crawling huggingface dataset:
Per als millors treballs universitaris de final de grau i de final de màster o postgrau en matèria de dret financer i tributari i d'hisenda pública
S'ha convocat el Premi Recerca Fiscal i Estudis Tributaris 2019 als millors treballs universitaris de final de grau i de final de màster o postgrau.
L'objecte de la convocatòria és premiar els treballs en matèria de dret financer i tributari i d'hisenda pública que hagin estat presentats i defensats durant els cursos acadèmics 2017-2018 i 2018-2019.
La dotació del premi és la següent:
El termini de presentació finalitza el 31 de juliol del 2019.
Amb aquest premi, convocat per la Direcció General de Planificació i Estudis Fiscals de la Secretaria d'Hisenda, es vol potenciar la recerca i generar coneixement científic en l'àmbit de la fiscalitat i la hisenda pública a Catalunya, així com enfortir la cooperació de la Generalitat amb les universitats, tant públiques com privades, i amb les institucions de Catalunya que fomentin l'estudi de la fiscalitat i la hisenda pública.
El termini de presentació finalitza el 31 de juliol del 2019
El termini per inscriure's finalitza el 30 de juny
Les persones interessades a participar en l'Escola d'Estiu del Voluntariat tenen fins al 30 de juny per presentar la sol·licitud d'inscripció.
Es tracta d'un espai en què les persones voluntàries i les entitats, mitjançant activitats diverses, intercanvien experiències.
La 20a edició s'ha programat a partir de les propostes de més de 80 persones que, a través d'un procés participatiu, van aportar les seves idees.
En aquesta edició la trobada serà el 10 de juliol a la Delegació Territorial del Govern de la Generalitat de Catalunya a Girona, plaça Pompeu Fabra, número 1, de Girona.
S'impartiran quatre tallers simultanis pel matí i per la tarda:
La inscripció inclou l'assistència a la conferència inaugural, els tallers i també l'adquisició dels certificats d'assistència a les activitats escollides.
La 20a edició s'ha programat a partir de les propostes de més de 80 persones que van participar en un procés participatiu
Campanya de recollida d'aliments els dies 22 i 23 de novembre
Els quatre Bancs dels Aliments de Catalunya, impulsen una nova edició del Gran Recapte que se celebrarà els dies 22 i 23 de novembre amb l'objectiu de recollir aliments bàsics per a les persones més necessitades.
Es calcula que a Catalunya un 20% de la població viu en situació de pobresa.
Al web de la campanya trobareu uns cercadors per localitzar els punts de voluntariat i els punts de recollida d'aliments.
Pots fer donacions en línia puntuals o periòdiques de fins a 25 euros
Coneix tota la informació sobre la campanya
Es crearà La Grossa de Sant Joan, que se celebrarà el 24 de juny
Loteria de Catalunya ha celebrat la tercera edició del sorteig de La Grossa de Sant Jordi que ha repartit més de 4 milions d'euros en premis.
El sorteig s'ha pogut veure en directe per TV3 en un programa especial conduit per Candela Figueras.
La Grossa de Sant Jordi 2019 ofereix un premi extraordinari de 2 milions d'euros per bitllet de 5 euros, en el cas que les cinc xifres del número i la sèrie coincideixin.
El número premiat ha estat el 08766, de la sèrie 02.
A més, durant el sorteig s'ha anunciat que es crearà La Grossa de Sant Joan, que se celebrarà el 24 de juny, i que comptarà amb un premi extraordinari de 3 milions d'euros per a un únic bitllet quan coincideixin el número de cinc xifres i la sèrie.
Per cobrar els premis s'haurà de presentar el bitllet original de la Grossa de Sant Jordi 2019.
Si el bitllet guanyador s'ha comprat per internet, el premi es rebrà automàticament
Sant Jordi al Pati dels Tarongers
La Creu de Sant Jordi és un dels màxims reconeixements que pot rebre una persona o entitat per part de la Generalitat de Catalunya
El Govern ha acordat concedir la Creu de Sant Jordi de la Generalitat de Catalunya 2019 a 28 personalitats i 15 entitats que, pels seus mèrits, han prestat serveis destacats a Catalunya en la defensa de la seva identitat o en el pla cívic i cultural.
La Creu de Sant Jordi és un dels màxims reconeixements que pot rebre una persona per part de la Generalitat de Catalunya.
La distinció es va crear el 1981 amb la finalitat de distingir les persones naturals o jurídiques que, pels seus mèrits, hagin prestat serveis destacats a Catalunya.
Qualsevol ciutadà, grup de ciutadans o entitat pot demanar que s'atorgui aquest guardó a alguna persona, ja sigui física o jurídica.
El Govern atorgar la Creu de Sant Jordi de la Generalitat de Catalunya, en forma de placa, a les entitats següents:
Del 20 de maig i fins al 20 de juny pots presentar la teva candidatura als Premis Nacionals d'Artesania, que tenen l'objectiu d'incrementar el prestigi en la societat de l'activitat artesanal, fer visible la importància del sector artesà català en el conjunt de l'activitat creativa i productiva del país i la seva especial presència en l'àmbit de l'emprenedoria.
En què consisteixen els premis?
Els guanyadors obtenen un diploma, una peça commemorativa i una dotació econòmica de 7.000 euros.
A més, el Consorci de Comerç, Artesania i Moda de Catalunya oferirà un servei d'acompanyament per al desenvolupament del projecte guanyador de la categoria Premi al Talent Emergent.
Els premis tenen sis categories:
Totes les activitats incloses dins el Repertori de famílies d'oficis artesans, que comporten la formació, creació, producció i transformació d'objectes.
Serveis al sector, tràmits, informació...
Aquest Sant Joan la Grossa ho petarà
Loteria de Catalunya ha volgut donar la benvinguda a la Grossa de Sant Joan amb un rècord mundial i un esdeveniment extraordinari: la coca més grossa que s'ha repartit entre els assistents i un piromusical al ritme de les cançons dels anuncis de la Grossa.
La campanya de la Grossa de Sant Joan 2019 es pot veure en diversos suports i canals de comunicació.
L'anunci busca el contrast entre "l'avorriment" de passar la revetlla amb un premi ordinari o l'alegria desbordada que representa celebrar-la amb el premi extraordinari de 3 milions que repartirà la Grossa de Sant Joan, en la seva primera edició.
Va sortir al carrer el 28 d'abril, a 6 euros el bitllet, i se celebrarà el 24 de juny amb un premi extraordinari de 3 milions d'euros per a un bitllet quan coincideixin el número i la sèrie.
Amb una tirada de 16,8 milions d'euros: 14,4 milions en paper i 2,4 milions en suport digital (a través del terminal i per la compra online).
S'han posat a la venda 80.000 números, amb un total de 35 bitllets per número: 30 físics i 5 virtuals.
En aquesta primera edició de la Grossa de Sant Joan es repartirà el premi extraordinari de 3 milions
Consulta tota la informació de la Grossa de Sant Joan
El termini per presentar la candidatura és fins al 27 de setembre
Ja es poden presentar les candidatures per optar als Premis Nacionals de Recerca.
Guardons que fomenten el reconeixement social de la ciència i l'activitat dels investigadors, mecenes, empresaris i comunicadors.
A més, són les màximes distincions que s'atorguen en l'àmbit de la recerca a Catalunya.
Els guardons es presenten en cinc categories:
En aquestes dues modalitats els candidats poden formar part del Sistema Català de Recerca i Innovació -incloses les empreses i fundacions- o que desenvolupi la seva activitat fora de Catalunya
Premi Nacional de Comunicació Científica
Premi Nacional de Mecenatge Científic
La presentació de candidatures cal realitzar-la exclusivament mitjançant la web de la Fundació Catalana per a la Recerca i la Innovació (FCRI).
Són les màximes distincions que s'atorguen en l'àmbit de la recerca a Catalunya
El primer premi, amb 30.000 euros per bitllet, s'ha distribuït a Molins de Rei
Loteria de Catalunya ha celebrat la primera edició del sorteig extraordinari de La Grossa de Sant Joan que no ha pogut repartir el premi extraordinari de 3 milions d'euros.
El sorteig s'ha pogut seguir pel web de Loteria de Catalunya, a partir de les 13 hores.
La Grossa de Sant Joan 2019 ofereix un premi extraordinari de 3 milions d'euros per a un bitllet quan coincideixin el número i la sèrie, però ha quedat desert.
Sí que s'han premiat les 5 xifres i totes les terminacions d'aquest número guanyador, així com el número anterior i posterior.
A més, s'han fet 5 extraccions addicionals de cinc xifres amb un premi de 10.000 euros per bitllet.
Com cada número té 35 bitllets, hi han hagut 175 premis especials de 10.000 euros.
Si el bitllet guanyador s'ha comprat per internet, el premi es rebrà automàticament
El termini per presentar la sol·licitud és des del 16 fins al 26 de juliol
Si tens entre 18 i 30 anys i ets titular del Carnet Jove pots optar als premis Clic al fotoperiodisme jove.
El termini per inscriure's és des del 16 fins al 26 de juliol.
El premi consta de dues categories:
S'ha de ser titular del Carnet Jove per optar als premis Clic de fotoperiodisme jove
El jurat de la XVII edició dels Premis Nacionals de Comunicació, coneguts com a Premis Nacionals de Radiodifusió, Televisió i Telecomunicacions, ha decidit atorgar els següents guardons:
Els Premis van ser creats l'any 1999, amb motiu de la commemoració del 75è aniversari del naixement de la primera emissora regular de ràdio a Catalunya i reconeixen les aportacions més rellevants en el camp de la comunicació a Catalunya o en llengua catalana.
Aquests premis també reconeixen trajectòries professionals, institucionals o empresarials que hagi destacat en el seu conjunt.
A partir de 2013 s'elimina la categoria de Telecomunicacions, i la d'Internet passa a ser la de Mitjans d'arrel digital, per tal de centrar els premis en els continguts i els productors de continguts i separar-los dels de caràcter més tecnològic.
El lliurament dels guardons tindrà lloc el 13 de novembre en un acte presidit pel president de la Generalitat, Quim Torra, al Palau.
El president Quim Torra lliurarà els guardons el proper 13 de novembre al Palau de la Generalitat
Hi haurà un nou premi extraordinari de 2 milions d'euros per a un sol bitllet
Arriba la tercera edició de la Grossa de Sant Jordi, que se celebrarà el dissabte 27 d'abril, amb una gran novetat: hi haurà un gran premi de 2 milions d'euros.
Hauran de coincidir, però, les cinc xifres del bitllet i la sèrie.
Es premiaran també les 5 xifres i totes les terminacions d'aquest número guanyador, així com el número anterior i posterior.
A més, hi haurà un segon reintegrament.
El fil argumental d'enguany posa el focus en la importància de guanyar la Grossa, aquesta vegada més que mai, i contraposa la il·lusió que pot fer encertar el número d'un sorteig ordinari davant el fet excepcional que siguis el guanyador del premi extraordinari de 2 milions d'euros.
On es poden comprar els bitllets?
Només cal que et facis selfies amb els teus bitllets de La Grossa de Sant Jordi (un selfie per bitllet) on es vegi clarament el número i la sèrie del bitllet.
El sorteig es farà la primera quinzena del mes de maig.
Des de l'any 1992, Loteria de Catalunya ha destinat íntegrament els seus beneficis a programes socials a través del departament competent en benestar social.
En total, han sigut 265 milions d'euros.
El sorteig se celebrarà el dissabte 27 d'abril
Entà promòir era crompa de joguets segurs e liures de sexisme e violéncia
Enquiath 15 de deseme s'avie era campanha 'Sosca a prepaus de ' que promò era crompa de joguets non sexistes que siguen segurs, liures de violéncia e que non poguen crear dependéncia.
Ath delà, cau èster critics damb es estereotips sexistes enes anoncis de joguets e rebrembar que, en cas d'aqueri restacadi ara hemna, son en auça.
Era Agéncia Catalana deth Consum (ACC) garantís qu'es entrepreses que produsissen, distribuïssen o comercializen bens o servicis complisquen era norma de proteccion des interèssi des consumidors.
Per aguesta rason s'an retirat deth mercat 41.342 joguets per incompliments en etiquetatge e enes requisits de seguretat.
S'an retirat deth mercat 41.342 joguets per incompliments en etiquetatge e enes requisits de seguretat
Les subvencions es destinaran als parcs de Torreblanca, Can Vidalet, Can Mercader, Can Solei i Ca l'Arnús, Can Buxeres i Les Aigües
Can Solei i Ca l'Arnús a Badalona
El Govern ha acordat autoritzar una subvenció del fons europeu FEDER d'1,177.685 euros a l'Àrea Metropolitana de Barcelona per a la restauració i millora de la xarxa de parcs metropolitans amb valor patrimonial.
Els ajuts cobreixen el 50% del cost total del projecte, que suma 2.355.371 euros.
Els ajuts es destinaran a sis actuacions en els parcs històrics que formen la xarxa de 51 espais verds que gestiona l'Àrea.
El programa inclou una setena actuació relacionada amb l'educació ambiental i la visibilitat dels resultats del projecte.
Cal remarcar la importància dels parcs en la vida metropolitana, perquè aporten valors ambientals, naturals i paisatgístics, i també compleixen una funció de cohesió social molt important.
A més, aquests espais verds mantenen elements del patrimoni cultural i arquitectònic que s'han de conservar.
Així, les sis actuacions preveuen la restauració i millora dels parcs de Torreblanca (Sant Joan Despí i Sant Just Desvern); Can Vidalet (Esplugues de Llobregat); Can Mercader (Cornellà de Llobregat); Can Solei i Ca l'Arnús (Badalona); Can Buxeres (l'Hospitalet de Llobregat) i Les Aigües (Montcada i Reixac).
Es podrà allargar la temporada més enllà del 15 de setembre
Els ajuntaments costaners podran sol·licitar al Govern la modificació de les autoritzacions dels plans d'usos de temporada de les platges, tant de la part marítima com terrestre per pal·liar els efectes negatius derivats de la pandèmia de la COVID-19 en l'activitat econòmica.
En concret, podran sol·licitar:
D'altra banda, en els pròxims dies es farà públic, en el marc del Procicat, un protocol de recomanacions i instruccions per als usos i serveis associats a les platges per la COVID-19, seguint les directrius del Ministeri de Sanitat sobre la reobertura de les platges i zones de bany.
Els ajuntaments podran sol·licitar canvis en els seus plans d'usos habituals de les platges
El cremallera de Vall de Núria.
El Carnet Jove oferirà carnets gratuïts a 9.000 famílies en situació d'exclusió per promoure la seva integració
Aproximadament 9.000 famílies en situació de pobresa i exclusió social que són beneficiàries del Programa CaixaProinfància i que compleixen les condicions per accedir al Carnet Jove no financer podran obtenir el carnet de manera gratuïta.
Aquest oferiment s'estendrà tant als fills de les famílies acollides al programa, com als propis pares i mares menors de 30 anys.
Els beneficiaris de CaixaProinfància que obtinguin el Carnet Jove entraran en la comunitat de 558.692 titulars d'entre 12 i 30 anys que aquest programa tenia a tancament del 2018.
D'aquesta manera, rebran propostes i avantatges gratuïts del carnet, com poden ser l'entrada a museus, espectacles o concerts.
Els nous beneficiaris podran accedir també a un nou canal per estar al dia de diferents propostes de la Generalitat per a joves o d'esdeveniments participatius promoguts pel mateix carnet, i així poder compartir espais amb d'altres joves.
El programa CaixaProinfància de l'Obra Social "la Caixa" canalitzarà l'oferiment gratuït del Carnet Jove a través d'una xarxa formada per unes 100 entitats referents del programa, les quals tenen contacte directe amb les famílies.
L'ajut va dirigit a joves menors de 30 anys que abans de donar-se d'alta com a treballadors autònoms estiguin inscrits al Programa de Garantia Juvenil, i que tinguin entre 18 i 29 anys, ambdós inclosos.
L'alta com a treballador autònom ha de ser dins de l'àmbit temporal que va de l'1 d'octubre de 2018 fins a l'1 d'octubre de 2019.
L'import serà de 10.000 euros per la permanència durant 12 mesos ininterromputs d'alta al règim especial de la seguretat social de les persones treballadores autònomes, règim especial que correspongui o mutualitat del col·legi professional corresponent.
Els imports per a la resta de mesos de permanència són:
Es tracta d'una subvenció que poden demanar els joves que es donin d'alta com a treballadors autònoms durant un període de 12 mesos
Espot de conscienciació dirigida a nois i centrat en violències quotidianes i en espais nocturns d'oci juvenil
S'ha posat en marxa la campanya, una iniciativa de l'Agència Catalana de la Joventut.
S'assenyalen algunes violències quotidianes que pateixen les noies només pel fet de ser-ho i que costen de reconèixer socialment com a violències sexuals perquè estan normalitzades.
La campanya consta d'un espot dirigit a nois i es focalitza en les agressions que tenen lloc en els espais d'oci nocturn juvenil, com poden ser les conductes de lligar de forma invasiva, d'opinar sobre el cos d'una noia ( cosificació ) en un bar o una festa major, o el fet de presenciar aquesta conducta i convertir-s'hi en còmplice.
Per combatre aquestes actituds, l'espot audiovisual que s'ha començat a difondre mostra cinc escenes de violències sexuals quotidianes com són la cosificació, fer servir les drogues per excusar una agressió, la superioritat i l'opressió com a pretext per fer sentir culpables les noies o nois compartint imatges sexuals sense consentiment ( sexpreading ).
També s'ha previst fer tallers dirigits a joves, formació a professionals i famílies, creació de nous materials audiovisuals o generació d'espais de treball amb joves per definir accions que vagin en la línia de la campanya.
Campanya per prevenir les violències masclistes entre les persones joves
Per als que els agrada la lectura i els audiovisuals
Comença la 6a edició del concurs de 'booktrailers' per fomentar la lectura entre els joves de 12 a 18 anys des de la creació de vídeos.
A partir de la tria d'un llibre, els participants han de fer un vídeo inspirat en la lectura per penjar-lo al Youtube o Vimeo i així generar interès en altres persones per llegir l'obra.
El vídeo és un bibliotràiler que és una peça audiovisual basada en una lectura.
A més, les biblioteques oferiran una dotzena de tallers formatius per aprendre a fer aquests vídeos curts, i reforçar el paper de les biblioteques com a centres culturals per a la creació.
S'escolliran 3 finalistes que participaran en un taller de guió audiovisual conduït per especialistes del sector i promogut per la UOC.
A més, els membres dels equips guanyadors de cadascuna de les categories s'enduran una càmera de vídeo esportiva 4k i un lot de llibres, a més a més d'un diploma acreditatiu.
A finals del mes de febrer es realitzarà la gala de lliurament de premis.
Els membres dels equips guanyadors de cadascuna de les categories s'enduran una càmera de vídeo esportiva 4k i un lot de llibres, a més a més d'un diploma acreditatiu.
Aquest any s'incorpora la categoria de bibliotràiler més votat per les biblioteques públiques
Comença la nova campanya contra el tabac destinada als joves i protagonitzada pel jugador de l'NBA, Ricky Rubio.
Vuit de cada deu persones que fumen van començar abans dels 20 anys i, per aquest motiu, el Departament de Salut amb col·laboració The Ricky Rubio Foundation s'adreça a nois i noies d'entre 14 i 20 anys per evitar que comencin a fumar o fer que ho deixin al més aviat possible.
Sota el lema 'Aguanta', Ricky Rubio es planteja quatre reptes (anar en un tricicle mini, encistellar en un cistella mòbil, girar la pilota en una cinta de córrer i passar dotze hores en un seient d'avió), per difondre el missatge següent: 'Si Ricky aguanta en un tricicle tu pots aguantar sense fumar'.
A Catalunya, l'edat mitjana en què els adolescents comencen a fumar és entre els 14 i els 15 anys i gairebé el 40% dels escolars de 14 a 18 anys ha fumat alguna vegada.
Altres dades destacades són, per exemple, que els joves de 15 a 25 anys consumeixen entre 5 i 6 cigarretes cada dia i que el 67% dels joves d'entre 15 i 25 anys ha intentat deixar de fumar almenys en una ocasió.
L'Organització Mundial de la Salut (OMS) recorda que el tabaquisme entre els joves té conseqüències importants a curt termini, efectes respiratoris i no respiratoris, addicció a la nicotina i augment de risc de consumir altres drogues: alcohol, marihuana o cocaïna.
Però l'impacte més negatiu és a llarg termini: malalties del cor i d'ictus, augmenta el risc de càncer de pulmó, etc. S'estima que qui comença a fumar als 15 anys té el triple de probabilitats de morir de càncer que qui comença a fumar als 25 anys, i que, entre els joves que continuen fumant, un terç morirà prematurament a causa del tabac.
La campanya es distribuirà per diferents mitjans, però sobretot se centrarà en les xarxes socials amb l'etiqueta, que són els canals més utilitzats pels joves.
També s'enviaran pòsters a tots els instituts del país i als centres sanitaris.
Adreçada a nois i noies d'entre 14 i 20 anys per evitar que comencin a fumar o fer que ho deixin al més aviat possible
Es poden sol·licitar fins al 30 de gener de 2020
Si ets estudiant de cicle superior de primària, de secundària, de batxillerat i de cicles formatius de grau mitjà i superior i vols participar en concursos internacionals amb temàtica científica o tecnològica, tens fins al 30 de gener per demanar els ajuts que et cobreixen les despeses que suposa presentar-se a aquests tipus de certàmens.
La dotació econòmica depèn de la distància que hagin de recórrer els estudiants per participar en el concurs:
Les despeses que cobreixen són les derivades de:
Si ets menor d'edat, has d'actuar a través del teu representant legal
La MGF és una forma extrema de violència masclista que cal eliminar
El 6 de febrer se celebra el Dia Internacional de Tolerància Zero amb la Mutilació Genital Femenina per sensibilitzar l'opinió pública contra la mutilació genital femenina i lluitar per eradicar-la.
La Declaració per a l'eliminació de la violència contra les dones de l'Assemblea General de les Nacions Unides, aprovada el 20 de desembre de 1993, la considera com un tipus de violència.
Segons l'Organització Mundial de la Salut (OMS), aquesta pràctica atempta contra els drets humans de prop de 140 milions de dones i cada any més de tres milions de nenes corren el risc de patir-la.
Cap creença religiosa la subscriu ni depèn del país d'origen, sinó de les ètnies practicants.
La MGF és el nom genèric donat a aquelles pràctiques que impliquen l'extirpació total o parcial dels genitals externs femenins o altres agressions als òrgans genitals de les dones per raons culturals, religioses o d'altres amb finalitat no terapèutica.
Es tracta d'una pràctica que vulnera els drets de les dones i les nenes i va en contra de la seva salut, seguretat, dignitat i integritat física.
La MGF és una forma extrema de violència masclista que cal eliminar.
A Catalunya, l'any passat es va tenir coneixement de 9 casos i es van atendre 11 nenes d'entre 3 i 10 anys.
Tot i que no hi ha constància que en territori català es practiqui la mutilació genital, s'aprofiten els viatges als països d'origen per a dur-la a terme.
Accions vers la mutilació genital femenina a Catalunya
S'aprofiten els viatges als països d'origen per dur-la a terme
Per millorar l'atenció, a més, es creen 50 noves places als serveis residencials
L'any 2020 es crearan 4 nous Serveis d'Intervenció Especialitzada (SIE) per a dones que pateixen violència masclista a les àrees del Vallès, el Penedès, el Bages i el Barcelonès.
Aquests 4 nous serveis se sumen als 8 existents a Lleida, Girona, el Baix Llobregat, les Terres de l'Ebre, el Maresme, Tarragona, Catalunya Central i l'Alt Pirineu i Aran.
A més, per poder atendre totes les dones que ho necessitin, s'ampliaran en 50 places els serveis residencials per allotjar-les juntament amb els seus fills i filles.
Serveis gratuïts que ofereixen atenció integral i recursos a les dones que han patit o pateixen situació de violència masclista, i també als seus fills i filles.
Què són els serveis residencials?
Són serveis substitutoris de la llar, temporals i gratuïts en què les dones que han patit situacions de violència masclista resideixen, juntament amb els fills en els cas que en tinguin, i reben suport psicològic, mèdic, social, jurídic i de lleure, per facilitar la integració sociolaboral.
L'accés de les dones a aquest servei es fa per la derivació de serveis socials d'atenció primària o equips d'atenció a les dones.
S'atenen les dones que han patit o pateixen violència masclista i els seus fills i filles